ai4bharat/Pralekha huggingface dataset:
জাহাজচলাচলমন্ত্রক
‘অর্থ-গঙ্গা’ কর্মসূচি গঙ্গানদী তীরবর্তী অঞ্চলে অর্থনৈতিক কর্মকান্ডের প্রসার ঘটাবে
নয়াদিল্লি, ১৩ ফেব্রুয়ারি, ২০২০
কেন্দ্রীয় জাহাজ চলাচল প্রতিমন্ত্রী শ্রী মনসুখ মান্ডভিয়া আজ এখানে সাংবাদিক সম্মেলনে বলেছেন, অভ্যন্তরীণ জলপথ পরিবহণের ক্ষেত্রে ‘অর্থ-গঙ্গা’ কর্মসূচি এক গুরুত্বপূর্ণ স্তম্ভ। এই কর্মসূচি সামগ্রিক বিকাশের পাশাপাশি, জাতীয় জলপথগুলিকে ব্যাপক কর্মসংস্থানের সুযোগ সৃষ্টিতে গুরুত্বপূর্ণ ভূমিকা পালন করবে। তিনি আরও বলেন, গঙ্গানদী সংলগ্ন এলাকায় দেশের প্রায় অর্ধেক মানুষ বসবাস করেন। এমনকি, দেশে জলপথে পরিবাহিত পণ্যসামগ্রীর এক-পঞ্চমাংশ এই নদীপথ দিয়েই পরিবহণ হয়ে থাকে।
মন্ত্রক বিগত কয়েক বছরে অভ্যন্তরীণ জলপথ পরিবহণ ব্যবস্থার সার্বিক বিকাশে যে সমস্ত পদক্ষেপ গ্রহণ করেছে, তারফলে জলপথে পণ্য পরিবহণের পরিমাণ ৩০ লক্ষ মেট্রিক টন থেকে বেড়ে ৭০ লক্ষ মেট্রিক টন এবং জলযানের পরিষেবা ৩০০ থেকে বেড়ে ৭০০ হয়েছে। ছোট জেটিগুলির মানোন্নয়নে গৃহীত বিভিন্ন উদ্যোগের কথা উল্লেখ করে মন্ত্রী বলেন, বারাণসী থেকে হলদিয়া পর্যন্ত প্রায় ১ হাজার ৪০০ কিলোমিটার দীর্ঘ ১ নম্বর জাতীয় জলপথে কৃষক, ব্যবসায়ী ও সাধারণ মানুষের যোগাযোগের স্বার্থে একাধিক পদক্ষেপ নেওয়া হয়েছে। এই উদ্যোগের ফলে সাধারণ মানুষের জীবনযাপনে মানোন্নয়ন ঘটবে এবং সহজে ব্যবসা-বাণিজ্যের অনুকূল পরিবেশ গড়ে উঠবে।
শ্রী মান্ডভিয়া আরও জানান, উত্তর প্রদেশের বারাণসীতে ‘ফ্রেইট ভিলেজ’ এবং ঝাড়খন্ডের সাহিবগঙ্গে শিল্প তালুক তথা লজিস্টিক পার্ক গড়ে তোলার জন্য ২০০ কোটি টাকা খরচ করা হচ্ছে। এই কর্মসূচির ফলে সংশ্লিষ্ট অঞ্চলের মানুষের প্রত্যক্ষ ও পরোক্ষ কর্মসংস্থানের পাশাপাশি, স্থানীয় অর্থনীতির বিকাশ ঘটবে।
SSS/BD/SB
(Visitor Counter : 79
প্রতিরক্ষামন্ত্রক
পিএম কেয়ার্স তহবিল ডিআরডিও উদ্ভাবিত ১.৫ লক্ষ SpO2-ভিত্তিক অক্সিজেন সরবরাহ ব্যবস্থার ইউনিট কেনার অনুমোদন দিয়েছে
নয়াদিল্লি, ১২ মে, ২০২১
পিএম কেয়ার্স তহবিল থেকে ১ লক্ষ ৫০ হাজার অক্সিকেয়ার কেনার জন্য ৩২২ কোটি ৫০ লক্ষ টাকা মঞ্জুর করা হয়েছে। প্রতিরক্ষা গবেষণা ও উন্নয়ন সংগঠন  এই অক্সিকেয়ার ব্যবস্থাপনাটির উদ্ভাবক। অক্সিকেয়ার হল SpO2-ভিত্তিক অক্সিজেন সরবরাহ ব্যবস্থাপনা। রোগীর শরীরে SpO2-র মাত্রা নির্ধারণ করে এই ব্যবস্থাপনায় অক্সিজেন সরবরাহ করা হয়। পিএম কেয়ার্স তহবিল থেকে ১ লক্ষ হস্তচালিত ও ৫০ হাজার স্বয়ংক্রিয় অক্সিকেয়ার কেনার জন্য সিদ্ধান্ত নেওয়া হয়েছে। একইসঙ্গে, নন-রিব্রিদার মাস্কও কেনা হাবে।
অক্সিকেয়ার ব্যবস্থাপনায় SpO2-র মাত্রার ওপর নির্ভর করে অক্সিজেন দেওয়া হয়। এর ফলে, কারোর শরীরে অক্সিজেনের মাত্রা কমে গেলে সম্ভাব্য বিপদ থেকে তাঁকে রক্ষা করা যায়। ডিআরডিও-র বেঙ্গালুরুর ডিফেন্স বায়ো ইঞ্জিনিয়ারিং অ্যান্ড ইলেক্ট্রো মেডিকেল ল্যাবরেটরিতে এর উদ্ভাবন করা হয়েছে। উঁচু পাহাড়ে যেসব সৈন্যরা কর্মরত অবস্থায় থাকেন তাঁদের জন্য এই অক্সিকেয়ার উদ্ভাবন করা হয়েছে। সম্পূর্ণ দেশীয় প্রযুক্তিতে তৈরি এই যন্ত্র যে কোনও পরিস্থিতিতে কাজ করতে পারে। এর সাহায্যে কোভিড-১৯-এ সংক্রমিতদের যথাযথভাবে চিকিৎসা করা যায়।
দু’ধরনের অক্সিকেয়ার পাওয়া যায়।
১০ লিটারের অক্সিজেন সিলিন্ডার, প্রেশার রেগুলেটর ও ফ্লো-কন্ট্রোলার, আর্দ্রতা বজায় জন্য হিউমিডিফায়ার এবং নাফাল ক্যানুলা সম্বলিত যেসব অক্সিকেয়ার হস্তচালিত, সেখানে অক্সিজেনের প্রবাহ SpO2-র মাত্রা অনুযায়ী নিয়ন্ত্রণ করা যায়।
স্বয়ংক্রিয় অক্সিকেয়ারের ক্ষেত্রে অক্সিজেন সিলিন্ডারের সঙ্গে একটি বৈদ্যুতিন নিয়ন্ত্রণ ব্যবস্থা যুক্ত থাকে। এর সাহায্যে শরীরে অক্সিজেনের মাত্রা অনুযায়ী সেটি দেওয়া হয়।
রোগীর শরীরে SpO2-র পরিমাণ দেখে অক্সিকেয়ারের সাহায্যে এই ব্যবস্থাপনায় অক্সিজেন দেওয়া হয়। বহনযোগ্য এই যন্ত্র স্বাস্থ্যকর্মীরা সহজেই পরিচালনা করতে পারেন। এছাড়াও, SpO2-র মাত্রা সবসময় এই যন্ত্রে দেখানো হয়ে থাকে। স্বয়ংক্রিয় অক্সিকেয়ারে SpO2-র মাত্রা নেমে গেলে একটি আওয়াজ বেরোয় এবং অক্সিজেন সরবরাহ শুরু হয়। নন-রিব্রিদার মাস্ক এই ব্যবস্থাপনার সঙ্গে যুক্ত থাকে কারণ, এই ধরনের মাস্ক পড়লে ৩০-৪০ শতাংশ অক্সিজেন সংরক্ষণ করা যায়। তবে, এই মাস্ক প্রত্যেক রোগীকে আলাদা আলাদাভাবে ব্যবহার করতে হবে। বাড়িতে, কোয়ারেন্টাইন কেন্দ্রে, কোভিড কেয়ার সেন্টারে এবং হাসপাতালে – সব জায়গাতেই অক্সিকেয়ার ব্যবহার করা যায়। ডিআরডিও এই প্রযুক্তি দেশের বিভিন্ন সংস্থাকে হস্তান্তর করেছে যাতে সংশ্লিষ্ট সংস্থাগুলি অক্সিকেয়ার তৈরি করতে পারে।
CG/CB/DM/
(Visitor Counter : 175
প্রধানমন্ত্রীরদপ্তর
প্রধানমন্ত্রী মহাত্মা আয়াংকালির জন্ম জয়ন্তীতে, তাঁকে স্মরণ করেছেন
নতুনদিল্লি, ২৮শে আগস্ট, ২০২০
প্রধানমন্ত্রী শ্রী নরেন্দ্র মোদী, মহাত্মা আয়াংকালিকে তাঁর জন্ম জয়ন্তীতে স্মরণ করেছেন।
প্রধানমন্ত্রী এক ট্যুইট বার্তায় বলেছেন, “মহাত্মা আয়াংকালির কাছে দেশ চির ঋণী থাকবে। তাঁর সমাজ সংস্কারমূলক কাজ ও সমাজের প্রান্তিক মানুষদের ক্ষমতায়নের জন্য উদ্যোগ গ্রহণ সকলের কাছে অনুপ্রেরণার উৎস। তাঁর জন্মজয়ন্তীতে তাঁকে স্মরণ করি।“
CG/CB
(
কৃষিমন্ত্রক
বিপণন মরশুম ২০২৩-২৪ -এ খরিফ শস্যের ন্যূনতম সহায়ক মূল্যে কেন্দ্রীয় মন্ত্রিসভার অনুমোদন
নতুন দিল্লি, ৭ জুন, ২০২৩
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটি, বিপণন মরশুম ২০২৩-২৪ এর জন্য খরিফ শস্যের ন্যূনতম সহায়ক মূল্য  বৃদ্ধিতে অনুমোদন দিয়েছে।
কৃষকরা যাতে তাঁদের উৎপাদিত ফসলের লাভজনক মূল্য পান এবং শস্যের বৈচিত্র্যরক্ষায় উৎসাহিত হন তা সুনিশ্চিত করতে সরকার ২০২৩-২৪ বিপণন মরশুমে খরিফ শস্যগুলির ন্যূনতম সহায়ক মূল্য বাড়িয়েছে। এর বিশদ বিবরণ নীচের সারণীতে দেওয়া হল -
খরিফ বিপণন মরশুম ২০২৩-২৪ –এ ন্যূনতম সহায়ক মূল্য :
|
|
শস্য
|
|
ন্যূনতম সহায়ক মূল্য ২০১৪-১৫
|
|
ন্যূনতম সহায়ক মূল্য ২০২২-২৩
|
|
ন্যূনতম সহায়ক মূল্য ২০২৩-২৪
|
|
খরচ
খরিফ বিপণন মরশুম ২০২৩-২৪
|
|
২০২২-২৩ –এর তুলনায় ন্যূনতম সহায়ক মূল্যে বৃদ্ধি
|
|
খরচের উপর লাভের শতাংশ
|
|
ধান – সাধারণ
|
|
১৩৬০
|
|
২০৪০
|
|
২১৮৩
|
|
১৪৫৫
|
|
১৪৩
|
|
৫০
|
|
ধান – গ্রেড-এ
|
|
১৪০০
|
|
২০৬০
|
|
২২০৩
|
|
-
|
|
১৪৩
|
|
-
|
|
জোয়ার – হাইব্রিড
|
|
১৫৩০
|
|
২৯৭০
|
|
৩১৮০
|
|
২১২০
|
|
২১০
|
|
৫০
|
|
জোয়ার – মালদান্দি
|
|
১৫৫০
|
|
২৯৯০
|
|
৩২২৫
|
|
-
|
|
২৩৫
|
|
-
|
|
বাজরা
|
|
১২৫০
|
|
২৩৫০
|
|
২৫০০
|
|
১৩৭১
|
|
১৫০
|
|
৮২
|
|
রাগি
|
|
১৫৫০
|
|
৩৫৭৮
|
|
৩৮৪৬
|
|
২৫৬৪
|
|
২৬৮
|
|
৫০
|
|
ভুট্টা
|
|
১৩১০
|
|
১৯৬২
|
|
২০৯০
|
|
১৩৯৪
|
|
১২৮
|
|
৫০
|
|
তুর/অড়হর
|
|
৪৩৫০
|
|
৬৬০০
|
|
৭০০০
|
|
৪৪৪৪
|
|
৪০০
|
|
৫৮
|
|
মুগ
|
|
৪৬০০
|
|
৭৭৫৫
|
|
৮৫৫৮
|
|
৫৭০৫
|
|
৮০৩
|
|
৫০
|
|
বিউলির ডাল
|
|
৪৩৫০
|
|
৬৬০০
|
|
৬৯৫০
|
|
৪৫৯২
|
|
৩৫০
|
|
৫১
|
|
চিনাবাদাম
|
|
৪০০০
|
|
৫৮৫০
|
|
৬৩৭৭
|
|
৪২৫১
|
|
৫২৭
|
|
৫০
|
|
সূর্যমুখীর বীজ
|
|
৩৭৫০
|
|
৬৪০০
|
|
৬৭৬০
|
|
৪৫০৫
|
|
৩৬০
|
|
৫০
|
|
সয়াবিন 
|
|
২৫৬০
|
|
৪৩০০
|
|
৪৬০০
|
|
৩০২৯
|
|
৩০০
|
|
৫২
|
|
তিল
|
|
৪৬০০
|
|
৭৮৩০
|
|
৮৬৩৫
|
|
৫৭৫৫
|
|
৮০৫
|
|
৫০
|
|
চিয়া বীজ
|
|
৩৬০০
|
|
৭২৮৭
|
|
৭৭৩৪
|
|
৫১৫৬
|
|
৪৪৭
|
|
৫০
|
|
তুলো 
|
|
৩৭৫০
|
|
৬০৮০
|
|
৬৬২০
|
|
৪৪১১
|
|
৫৪০
|
|
৫০
|
|
তুলো 
|
|
৪০৫০
|
|
৬৩৮০
|
|
৭০২০
|
|
-
|
|
৬৪০
|
|
-
কৃষকরা যাতে তাঁদের উৎপাদিত ফসলের মূল্য পান তা সুনিশ্চিত করতে ২০১৮-১৯ সালের সাধারণ বাজেটে ন্যূনতম সহায়ক মূল্য, সর্বভারতীয় ওজনযুক্ত গড় উৎপাদন খরচের অন্ততপক্ষে দেড়গুণ করার প্রতিশ্রুতি দেওয়া হয়েছিল। বিপণন মরশুম ২০২৩-২৪ –এ খরিফ শস্যের ন্যূনতম সহায়ক মূল্যের এই বৃদ্ধি তার সঙ্গে সাযুজ্যপূর্ণ। উৎপাদন খরচের উপর কৃষকদের প্রত্যাশিত লাভ বাজরার ক্ষেত্রে সবচেয়ে বেশি ৮২ শতাংশ। এর পরে রয়েছে অড়হর - ৫৮ শতাংশ, সয়াবিন - ৫২ শতাংশ এবং বিউলির ডাল - ৫১ শতাংশ। বাকি শস্যগুলির ক্ষেত্রে কৃষকদের লাভ, উৎপাদন খরচের অন্তত ৫০ শতাংশ হবে।
সাম্প্রতিককালে সরকার খাদ্যশস্য ছাড়াও ডাল, তৈলবীজ এবং পুষ্টিশস্য/শ্রীঅন্ন উৎপাদনে উৎসাহ দিতে এগুলির ন্যূনতম সহায়ক মূল্য বাড়িয়েছে। এছাড়া, নানাধরণের শস্য উৎপাদনে কৃষকদের উৎসাহ দিতে রাষ্ট্রীয় কৃষি বিকাশ যোজনা , জাতীয় খাদ্য সুরক্ষা মিশন  এর মতো বিভিন্ন প্রকল্পও হাতে নেওয়া হয়েছে।
২০২২-২৩ সালের তৃতীয় অগ্রিম অনুমান অনুযায়ী, দেশে খাদ্যশস্যের মোট উৎপাদন ৩৩০.৫ মিলিয়ন টনের রেকর্ড উচ্চতায় পৌঁছতে পারে। গত বছর ২০২১-২২ –এর তুলনায় এই পরিমান ১৪.৯ মিলিয়ন টন বেশি। গত ৫ বছরে এটি সর্বাধিক বৃদ্ধি।
CG/SD/SKD
(Visitor Counter : 80
মৎস্য ও পশু পালন এবং দুগ্ধশিল্প মন্ত্রক
২০তম গবাদি পশু গণনা তথ্য প্রকাশ করলো কেন্দ্রীয় দুগ্ধ ও পশুপালন দপ্তর
নয়াদিল্লি, ১৭ অক্টোবর, ২০১৯
কেন্দ্রীয় দুগ্ধ ও পশুপালন, মৎস চাষ দপ্তর বুধবার নতুন দিল্লীতে ২০তম গবাদি পশু গণনার তথ্য প্রকাশ করেছে। গণনায় উঠে এসেছে ২০১৯-২০ অর্থবর্ষে দেশে গবাদি পশু সংখ্যার পরিমাণ দাঁড়িয়েছে ৫৩৫.৭৮ কোটি, ২০১২ তুলনায় যা ৪.৬ শতাংশ বৃদ্ধি পেয়েছে। ওই গবাদি পশু গণনায় দেশের খামারের পাশাপাশি প্রতিটি গৃহপালিত পশুকেও অন্তর্ভুক্ত করা হয়েছে। দেশের প্রতিটি রাজ্য এবং কেন্দ্রশাসিত অঞ্চলে বিভিন্ন প্রজাতির পশুর ওপর এই গণনার কাজ চালানো হয়। এবার গণনার কাজ করা হয় অনলাইনের মাধ্যমে। এক্ষেত্রে জাতীয় তথ্যকেন্দ্র সাহায্যের হাত বাড়িয়ে দিয়েছিল। বিভিন্ন বাধা অতিক্রম করে দেশের ২৭ কোটি বাড়ি থেকে এই তথ্য সংগ্রহ করা হয়েছে। এই গণনার কাজে ৮০ হাজার ব্যক্তি যুক্ত ছিলেন। এই গবাদি পশু গণনা শুধু সরকারের নীতি-নির্ধারণরণের ক্ষেত্রেই সাহায্য করবেনা, পাশাপাশি কৃষি, বাণিজ্য, পশুপালন সহ বৃহত্তর ক্ষেত্রেও কাজে লাগবে।
CG/SS/NS
(Visitor Counter : 346
প্রধানমন্ত্রীরদপ্তর
মধ্যপ্রদেশের ধার-এর মেগা টেক্সটাইল পার্ক উন্নয়নের নতুন সম্ভাবনা তৈরি করবে : প্রধানমন্ত্রী
নয়াদিল্লি, ২১ মে, ২০২৩
প্রধানমন্ত্রী শ্রী নরেন্দ্র মোদী বলেছেন, মধ্যপ্রদেশের ধার জেলায় মেগা টেক্সটাইল পার্কটি মেক ইন ইন্ডিয়ার প্রয়াসকে শক্তিশালী করে তুলবে। এছাড়াও যুব সম্প্রদায়ের জন্য নতুন নতুন কাজের সুযোগ সৃষ্টি করবে। তিনি বলেন, এই পার্ক রাজ্যে উন্নয়নের নতুন সম্ভাবনা তৈরি করবে।
মুখ্যমন্ত্রী শ্রী শিবরাজ সিং চৌহান-এর এক ট্যুইট বার্তার উত্তরে প্রধানমন্ত্রী বলেছেন;
“মধ্যপ্রদেশের ধার জেলায় এই মেগা টেক্সটাইল পার্কটি আমাদের মেক ইন ইন্ডিয়ার প্রয়াসকে শক্তিশালী করে তুলবে। এছাড়াও যুব সম্প্রদায়ের জন্য নতুন নতুন কাজের সুযোগ সৃষ্টি করবে। এই পার্ক রাজ্যে উন্নয়নের নতুন সম্ভাবনা তৈরি করবে। #PragatiKaPMMitra”
PG/CB/NS
(
রাষ্ট্রপতিরসচিবালয়
রাষ্ট্রপতি আগামীকাল উত্তর প্রদেশ জাতীয় আইন বিশ্ববিদ্যালয় এবং এলাহাবাদ হাইকোর্টের নতুন ভবনের ভিত্তিপ্রস্তর স্থাপন করবেন
নতুন দিল্লি, ১০ সেপ্টেম্বর, ২০২১
রাষ্ট্রপতি শ্রী রামনাথ কোবিন্দ আগামীকাল, ১১ সেপ্টেম্বর উত্তরপ্রদেশের প্রয়াগরাজ সফরে যাবেন। সেখানে তিনি উত্তর প্রদেশ জাতীয় আইন বিশ্ববিদ্যালয় এবং এলাহাবাদ হাইকোর্টের নতুন ভবনের ভিত্তিপ্রস্তর স্থাপন করবেন।
CG/ SB
(Visitor Counter : 90
শিল্পওবাণিজ্যমন্ত্রক
বাণিজ্য ও শিল্পমন্ত্রী শ্রী পীযূষ গোয়েল পিএম গতিশক্তির অগ্রগতি পর্যালোচনা করলেন
নয়াদিল্লি, ৬ জুলাই, ২০২২
পিএম গতিশক্তি ইতিমধ্যেই দেশের বেশ কিছু পরিকাঠামো প্রকল্প দ্রুত রূপায়ণ শুরু করেছে। কারন অনেকগুলি রাজ্যই সামাজিক ক্ষেত্র প্রকল্পের আরো ভালো রূপায়ণে এটির ব্যবহার শুরু করেছে। বাণিজ্য ও শিল্পমন্ত্রী শ্রী পীযুষ গোয়েল আজ নতুন দিল্লিতে পিএম গতিশক্তি পর্যালোচনা বৈঠকে পৌরোহিত্য করেন। বৈঠকে এ পর্যন্ত যতটুকু অগ্রগতি হয়েছে তা নিয়ে আলোচনা হয়। এতে অংশ নেন রেলমন্ত্রক, সড়ক পরিবহন ও জাতীয় সড়ক মন্ত্রক, বন্দর, জাহাজ, জলপথ মন্ত্রক, খাদ্য ও গণবন্টন দপ্তর, কয়লা মন্ত্রক, ইস্পাত মন্ত্রক, সার দপ্তর, টেলিকম দপ্তর, গ্রামোন্নয়ন মন্ত্রক এবং ভাস্করাচার্য ন্যাশনাল ইন্সিটিটিউট ফর স্পেস অ্যাপ্লিকেশন্স অ্যান্ড জিও ইনফর্মেটিক্সের বরিষ্ঠ আধিকারিকরা।
বৈঠকে ২০২১এর ১৩ই অক্টোবর শুরু হওয়ার পর থেকে ন্যাশনাল মাস্টার প্ল্যানের গতিপ্রকৃতি খতিয়ে দেখা হয় এবং পোর্টালে দ্রুত তথ্য তোলার পরিকল্পনা নিয়ে আলোচনা হয়। ৯০০র বেশি তথ্য তুলেছে কেন্দ্রীয় মন্ত্রকগুলি এবং ৩১৬টি গুরুত্বপূর্ণ তথ্য তুলেছে রাজ্য ও কেন্দ্রশাসিত অঞ্চলগুলি। বিভিন্ন মন্ত্রক ও দপ্তর ডিজিটাল মাধ্যমে সুসংহত করার পর এগুলি ব্যবহার করে তাদের পরিকল্পিত প্রকল্প ভাগ করে নিচ্ছে। আলোচনা হয় তা নিয়েও।
অনুষ্ঠানে শ্রী পীযুষ গোয়েল বলেন, পিএম গতিশক্তির রূপান্তরকারী উদ্দেশ্য অনুযায়ী সরকার বিভিন্ন দপ্তরের দীর্ঘসূত্রতা পরিহার করে ব্যবহারকারীদের বিভিন্ন সমস্যার সমাধানে প্রতিশ্রুতিবদ্ধ। তিনি আরও বলেন, ন্যাশনাল মাস্টার প্ল্যান এবং প্রাতিষ্ঠানিক কাঠামোর মাধ্যমে এর ভূমিকা জরুরি ভারতের বহুমুখী পরিকাঠামো নেটওয়ার্কের পা ফেলার জায়গা তৈরি করতে।
বৈঠকে রাজ্যস্তরে প্রাতিষ্ঠানিক ব্যবস্থায় অগ্রগতিকে স্বীকৃতি দেওয়া হয়। শিল্প ও অভ্যন্তরীণ বাণিজ্য প্রসার দপ্তরের সচিব শ্রী অনুরাজ জৈন জানান যে, ৩২টি রাজ্য এবং কেন্দ্রশাসিত অঞ্চলে ক্ষমতাপ্রাপ্ত সচিব গোষ্ঠী আছে। তার মধ্যে ২৯টি তাদের নিজেদের জন্য নেটওয়ার্ক প্ল্যানিং গ্রুপ এবং টেকনিক্যাল সাপোর্ট ইউনিট তৈরি করতে সক্ষম।
দপ্তরের বিশেষ সচিব অমৃতলাল মিনা আন্তঃমন্ত্রক পরিকল্পনা এবং সমন্বয়ে ন্যাশনাল মাস্টার প্ল্যানের ভূমিকা তুলে ধরেন। তিনি জানান যে, কেন্দ্র এবং রাজ্য মন্ত্রকগুলির জন্য পোর্টাল এখন পুরোপুরি কার্যকর।
জনগণের জন্য ন্যাশনাল মাস্টার প্ল্যান উন্মুক্ত করার বিষয়েও আলোচনা হয়। বরিষ্ঠ আধিকারিকরা জানান যে প্রকাশ করার নীতি-নির্দেশিকা তৈরি করা হচ্ছে। বৈঠকে বিশেষ করে জোর দেওয়া হয় সামাজিক ক্ষেত্রে সিদ্ধান্ত গ্রহণে ন্যাশনাল মাস্টার প্ল্যানের ভূমিকার ওপর। বিশেষ সচিব জানান যে, কয়েকটি রাজ্য এবং কেন্দ্রশাসিত অঞ্চল ইতিমধ্যেই সেটি করছে।
সুসংহত পরিকল্পনা এবং সমন্বয়ের লক্ষ্যে বৈঠকে টেলিকম দপ্তরের দ্বারা সম্প্রতি চালু হওয়া গতিশক্তি সঞ্চার পোর্টালের প্রশংসা করা হয়। শুরু হওয়ার পর থেকে এই পোর্টাল দীর্ঘসূত্রতা কমাতে সক্ষম হয়েছে। ফলে প্রকল্পে রূপায়ণ হচ্ছে দ্রুত।
PG/AP/NS
(Visitor Counter : 55
রাষ্ট্রপতিরসচিবালয়
বুদ্ধ পূর্ণিমা উপলক্ষে রাষ্ট্রপতির শুভেচ্ছা
নয়াদিল্লি, ১৭ মে, ২০১৯
রাষ্ট্রপতি শ্রী রামনাথ কোবিন্দ বুদ্ধ পূর্ণিমার প্রাক্কালে সকলকে শুভেচ্ছা জানিয়েছেন। এক বার্তায় শ্রী কোবিন্দ বলেছেন, “পবিত্র বুদ্ধ পূর্ণিমা উপলক্ষে সকল দেশবাসী তথা সারা বিশ্ব জুড়ে ভগবান বুদ্ধের অনুগামীদের আমি উষ্ণ শুভেচ্ছা জানাই ও তাঁদের মঙ্গলকামনা করি।
ভগবান বুদ্ধের শিক্ষায় অহিংসা, শান্তি, করুণা ও মানবজাতির প্রতি সেবার মূল্যবোধের যে স্পষ্ট রূপ প্রতিফলিত হয়েছে তা মানবজাতির ইতিহাস ও সভ্যতাকে ব্যাপকভাবে প্রভাবিত করেছে। তাঁর এই শিক্ষা আজও সমান প্রাসঙ্গিক।
ভগবান বুদ্ধের বার্তা সকলকেই চিন্তাভাবনা, প্রতিশ্রুতি ও কর্তব্য পালনে তথা করুণা, ভালোবাসা ও সৌভ্রাতৃত্ব বোধের প্রতি আমাদের পথ দেখাক।”
CG/BD/DM
(Visitor Counter : 124
প্রধানমন্ত্রীরদপ্তর
রাজ্যসভার ডেপুটি চেয়ারম্যান হিসেবে শ্রী হরিবংশ নারায়ণ সিং নির্বাচিত হওয়ায় প্রধানমন্ত্রীর শুভেচ্ছা
নয়াদিল্লী, ১৫ সেপ্টেম্বর, ২০২০
রাজ্যসভায় ডেপুটি চেয়ারম্যান হিসেবে দ্বিতীয়বারের জন্য নির্বাচিত হওয়ায় সংসদের উভয়কক্ষ এবং সমস্ত দেশবাসীর পক্ষ থেকে শ্রী হরিবংশ নারায়ণ সিং-কে শুভেচ্ছা জানিয়েছেন প্রধানমন্ত্রী শ্রী নরেন্দ্র মোদী।
প্রধানমন্ত্রী বলেছেন, সামাজিক কাজ এবং সাংবাদিকতার জগতে শ্রী হরিবংশ যে সম্মানের সঙ্গে কাজ করেছেন তাতে তাঁর এক সততার পরিচিতি তৈরি হয়েছে। তিনি বলেন, এই একই অনুভূতি ও সম্মান আজ সভাকক্ষে প্রত্যেক সদস্যের মনেও রয়েছে। তিনি শ্রী হরিবংশের কার্যশৈলীর উচ্ছ্বসিত প্রশংসা করেন। প্রধানমন্ত্রী বলেন, শ্রী হরিবংশ যেভাবে সভার কাজ পরিচালনা করেছেন তাতে সভাকক্ষের গণতন্ত্র আরও শক্তিশালী হয়েছে ।
চেয়ারম্যানকে সম্বোধন করে প্রধানমন্ত্রী বলেন, রাজ্যসভার সদস্যরা সভার কাজ সুষ্ঠুভাবে পরিচালনা করার জন্য ডেপুটি চেয়ারম্যানকে সহায়তা করবেন। তিনি বলেন, হরিবংশ জী বিরোধী দল সহ সকলকেই অন্তর্ভুক্ত করেছেন এবং কোনো পক্ষের মধ্যে কখনও বৈষম্য রাখেননি। তিনি বলেন, সংসদ সদস্যদের নিয়ম মেনে পরিচালনা করা কঠিন কাজ। হরিবংশ জী সেক্ষেত্রে সকলের বিশ্বাস অর্জন করতে পেরেছেন।
প্রধানমন্ত্রী বলেন, বিল পাশ করানোর ক্ষেত্রে হরিবংশ জী ঘন্টার পর ঘন্টা বসে থেকেছেন এবং এই দু-বছর তাঁর সাফল্যের সাক্ষী। বেশ কয়েকটি ঐতিহাসিক বিল যা দেশের ভবিষ্যৎ এবং গতিপথে পরিবর্তন নিয়ে এসেছে, তা এই সভাকক্ষে পাশ হয়েছে। লোকসভা নির্বাচনের এক বছরের মধ্যে এই সভায় বিগত ১০ বছরের সর্বোচ্চ কাজের রেকর্ড গড়ে সভার উচ্ছ্বসিত প্রশংসা অর্জন করেছেন তিনি। প্রধানমন্ত্রী বলেন, সভাকক্ষে কার্যক্ষেত্রে ইতিবাচক পরিবর্তন এসেছে। প্রত্যেকেই প্রকাশ্যে তাদের মতামত প্রকাশ করতে পেরেছেন।
প্রধানমন্ত্রী বলেন, হরিবংশ জী মাটির মানুষ। তিনি অত্যন্ত সৎ, নম্র। হরিবংশ জী যখন প্রথম সরকারি বৃত্তি পেলেন তখন তিনি সেই অর্থ বাড়িতে না রেখে বই কিনেছিলেন। এই বইয়ের প্রতি হরিবংশ জীর দারুণ টান। প্রধানমন্ত্রী বলেন, শ্রী হরিবংশ জী জয়প্রকাশ নারায়ণের দ্বারা অনুপ্রাণিত। প্রায় চার দশক ধরে সামাজিক ক্ষেত্রে তিনি কাজ করেছেন। ২০১৪ সালে তিনি সংসদে আসেন।
শ্রী মোদী বলেন, হরিবংশ জী তাঁর বিনয়ী আচরণ এবং নম্রতার জন্যই পরিচিত।
প্রধানমন্ত্রী বলেন, হরিবংশ জী আন্তঃ সংসদীয় ইউনিয়নের মতো সমস্ত আন্তর্জাতিক প্ল্যাটফর্মে এবং অন্যান্য দেশের ভারতীয় সাংস্কৃতিক প্রতিনিধি দলের সদস্য হিসেবে ভারতের সম্মান নতুন উচ্চতায় নিয়ে যেতে কাজ করে চলেছেন।
প্রধানমন্ত্রী বলেন, হবিবংশ-জী রাজ্যসভায় বেশ কয়েকটি কমিটির চেয়ারম্যান। এরফলে ওই কমিটির কার্যক্ষেত্রে উন্নতিসাধন হয়েছে। তিনি বলেছেন, হরিবংশ-জী সাংসদ সদস্য হওয়ার পরে সমস্ত সাংসদ সদস্যদের আচরণের মধ্যে নৈতিকতা ফুটিয়ে তুলতে সচেষ্ট হয়েছেন। শ্রী মোদী বলেন, সংসদীয় কাজ ও দায়িত্বের মাঝে হরিবংশ-জী একজন বুদ্ধিজীবী ও চিন্তাবীদ হিসেবে সমান দক্ষতার পরিচয় দিয়েছেন। জনগণকে ভারতের অর্থনৈতিক, সামাজিক, কৌশলগত ও রাজনৈতিক সমস্যাগুলি সম্পর্কে সচেতন করে তুলতে এখনও হরিবংশ-জী সারা দেশ ঘুরে বেড়ান। তিনি বলেন, ‘আমাদের প্রাক্তন প্রধানমন্ত্রী শ্রী চন্দ্রশেখর-জীর জীবন নিয়ে হরিবংশ-জীর লেখা বইয়ে তাঁর লেখনী দক্ষতার প্রতিফলন উঠে এসেছে। আমি এবং এই সভার সমস্ত সদস্য ডেপুটি চেয়ারম্যান হিসেবে হরিবংশ-জীর দিক নির্দেশনা পাওয়ায় সৌভাগ্যবান।’
(প্রধানমন্ত্রী শ্রী হরিবংশ জীকে শুভেচ্ছা জানিয়েছেন এবং বলেছেন, আড়াইশোরও বেশি অধিবেশন এই সভায় অনুষ্ঠিত হয়েছে যা ভারতীয় গণতন্ত্রের পরিপক্কতার সাক্ষ্যতা বহন করে নিয়ে চলে।
CG/SS/NS
প্রধানমন্ত্রীরদপ্তর
কাকরাপার পারমাণবিক বিদ্যুৎকেন্দ্র -প্ল্যান্ট ৩-এর সাফল্যে ভারতীয় পরমাণু বিজ্ঞানীদের অভিনন্দন প্রধানমন্ত্রীর
নতুন দিল্লি, ২২ জুলাই, ২০২০
প্রধানমন্ত্রী, শ্রী নরেন্দ্র মোদী কাকরাপার পারমাণবিক বিদ্যুৎকেন্দ্র -প্ল্যান্ট ৩ এর সাফল্যের জন্য ভারতীয় পরমাণু বিজ্ঞানীদের অভিনন্দন জানিয়েছেন।
একটি টুইট বার্তায় প্রধানমন্ত্রী বলেছেন, "কাকরাপার পারমাণবিক বিদ্যুৎকেন্দ্র -প্ল্যান্ট ৩ এর সাফল্যের জন্য আমাদের পরমাণু বিজ্ঞানীদের অভিনন্দন! দেশীয় নকশায় তৈরি ৭০০ মেগাওয়াট বিদ্যুৎ উৎপাদনে সক্ষম এই কাকরাপার ৩ নম্বর পারমাণবিক বিদ্যুৎকেন্দ্রটি মেক ইন ইন্ডিয়ার একটি উজ্জ্বল উদাহরণ এবং ভবিষ্যতে এই ধরণের সাফল্যের এক পথ প্রদর্শক।"
(CG/SS
প্রধানমন্ত্রীরদপ্তর
প্রধানমন্ত্রীর সঙ্গে জম্মু – কাশ্মীরের উপ-রাজ্যপালের সাক্ষাৎ
নয়াদিল্লি, ১৩ নভেম্বর, ২০২২
জম্মু – কাশ্মীরের উপ-রাজ্যপাল শ্রী মনোজ সিনহা আজ প্রধানমন্ত্রী শ্রী নরেন্দ্র মোদীর সঙ্গে সাক্ষাৎ করেছেন।
প্রধানমন্ত্রীর দপ্তর থেকে এক ট্যুইট বার্তায় জানানো হয়েছে, “জম্মু – কাশ্মীরের উপ-রাজ্যপাল manojsinha@ আজ প্রধানমন্ত্রী শ্রী @narendramodi-র সঙ্গে সাক্ষাৎ করেছেন”।
(PG/CB/SB
কেন্দ্রীয়মন্ত্রিসভা
কৃষি পরিকাঠামো তহবিলের আওতায় কেন্দ্রীয় স্তরের অর্থ সহায়তা কর্মসূচি গ্রহণের প্রস্তাবে মন্ত্রিসভার সায়
নয়াদিল্লি, ০৮ জুলাই, ২০২০
প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভা দেশব্যাপী কেন্দ্রীয় স্তরের কর্মসূচি – কৃষি পরিকাঠামো তহবিলের আওতায় অর্থ সহায়তা দানের প্রস্তাব অনুমোদন করেছে। ফসল কাটার পরবর্তী সময়ে প্রয়োজনীয় পরিকাঠামো সহ সুদ ছাড় ও অর্থ সহায়তার মাধ্যমে যৌথভাবে কৃষিকাজের সঙ্গে যুক্ত টিকে থাকতে সক্ষম এমন প্রকল্পগুলিতে বিনিয়োগের জন্য এই কর্মসূচির আওতায় মাঝারি-দীর্ঘমেয়াদী ভিত্তিতে ঋণ সহায়তা দেওয়া হবে।
কেন্দ্রীয় পর্যায়ে এই কর্মসূচির আওতায় প্রাইমারী এই এগ্রিকালচার ক্রেডিট সোসাইটি, মার্কেটিং কো-অপারেটিভ সোসাইটি, কৃষক উৎপাদক সংগঠন, স্বনির্ভর গোষ্ঠী, কৃষক, জয়েন্ট লায়াবিলিটি গ্রুপ, মাল্টি-পার্পাস কো-অপারেটিভ সোসাইটি, কৃষি-শিল্পোদ্যোগী, স্টার্ট আপ এবং সরকারি-বেসরকারি অংশীদারিত্বের ভিত্তিতে কেন্দ্র/রাজ্য সংস্থা অথবা স্থানীয় স্বশাসিত প্রতিষ্ঠানগুলির পৃষ্ঠপোষক সরকারি-বেসরকারি প্রকল্পগুলিতে ঋণ সহায়তা হিসাবে ব্যাঙ্ক এবং আর্থিক প্রতিষ্ঠানগুলির পক্ষ থেকে ১ লক্ষ কোটি টাকা সহায়তা দেওয়া হবে।
চলতি অর্থবর্ষ থেকে আগামী চার বছর এই ঋণ সহায়তা দেওয়া হবে। চলতি অর্থবর্ষে ১০ হাজার কোটি টাকা এবং পরবর্তী তিনটি অর্থবর্ষে ৩০ হাজার কোটি টাকা করে ঋণ সহায়তা দেওয়া হবে।
এই অর্থ সহায়তা কর্মসূচির আওতায় সমস্ত ঋণের ক্ষেত্রে ২ কোটি টাকা পর্যন্ত বার্ষিক ৩ শতাংশ হারে সুদ ছাড় পাওয়া যাবে। সর্বাধিক সাত বছর সুদ ছাড়ে সুবিধা পাওয়া যাবে। এই খাতে সরকারের খরচ হবে ১০ হাজার ৭৩৬ কোটি টাকা। ঋণ পরিশোধের ক্ষেত্রে যাবতীয় সিদ্ধান্তের অধিকার সরকারের কাছেই থাকবে। ঋণ পরিশোধের সময়সীমা হবে ৬ মাস থেকে সর্বাধিক ২ বছর।
কর্মসূচিটির রূপায়ণে নজরদারি ও অগ্রগতি সংক্রান্ত তথ্য সরবরাহের জন্য জাতীয়, রাজ্য ও জেলাস্তরে নজরদারি কমিটি গঠন করা হবে। এই অর্থসহায়তা কর্মসূচিটির রূপায়ণের মেয়াদ ২০২০ অর্থবর্ষ থেকে ২০২৯ অর্থবর্ষ  পর্যন্ত।
(CG/BD/SB
স্বাস্থ্যওপরিবারকল্যাণমন্ত্রক
সরকারি হাসপাতালের পরিষেবা
নতুন দিল্লি, ১৫ মার্চ, ২০২১
জনস্বাস্থ্য ও হাসপাতাল বিষয়টি রাজ্য সম্পর্কিত হওয়ায় গ্রামীণ অঞ্চল সহ সারাদেশে স্বাস্থ্যপরিষেবা উন্নয়নের প্রাথমিক দায়িত্ব রাজ্য সরকারের ওপর বর্তায়।
স্বাস্থ্য পরিষেবায় সমস্যার বিষয়গুলি মোকাবিলা করার ক্ষেত্রে বিশেষ করে গ্রামীণ অঞ্চলে, জাতীয় গ্রামীণ স্বাস্থ্য মিশন ২০০৫ গঠিত হয়। সেই অনুযায়ী রাজ্য এবং কেন্দ্রশাসিত সরকারগুলি সাধারণ মানুষের জন্য সহজলভ্য, সাশ্রয়ী মূল্যের এবং গুনমানসম্পন্ন স্বাস্থ্য পরিষেবা দেওয়ার চেষ্টা করে।
বর্তমানে গ্রামীণ স্বাস্থ্য মিশন জাতীয় স্বাস্থ্য মিশনের একটি অঙ্গ।
যেখানে মায়েদের স্বাস্থ্য, শিশুদের স্বাস্থ্য, কিশোরদের স্বাস্থ্য, পরিবার পরিকল্পনা, সর্বজনীন টিকাদান কর্মসূচি এবং যক্ষা বা ভেক্টর বাহিত রোগ যেমন ম্যালেরিয়া, ডেঙ্গু এবং কালা জ্বরের মত রোগগুলি ক্ষেত্রেও বিনামূল্যে সহায়তা প্রদান করা হয়।
জাতীয় স্বাস্থ্য মিশনের আওতাধীন অন্যান্য বড় বিষয় গুলির মধ্যে রয়েছে, জননী শিশু সুরক্ষা কার্যক্রম, রাষ্ট্রীয় বাল স্বাস্থ্য কার্যক্রম প্রভৃতি। যেখানে বিনামূল্যে বিভিন্ন ধরনের জনস্বাস্থ্য সম্পর্কিত পরিষেবা দেওয়া হয়।
গ্রামীণ অঞ্চলে স্বাস্থ্য পরিষেবাকে আরও উন্নত করতে জাতীয় স্বাস্থ্য মিশনের সহায়তায় মোবাইল মেডিকেল ইউনিট এবং টেলিমেডিসিন সম্পর্কিত বিষয়টিও বাস্তবায়ন করা হচ্ছে।
আয়ুষ্মান ভারতের অঙ্গ হিসেবে ভারত সরকার উপস্বাস্থ্য কেন্দ্র এবং প্রাথমিক স্বাস্থ্যকেন্দ্র গুলিকে আরও উন্নততর পরিষেবা প্রদানের জন্য রাজ্যগুলিকে সহায়তা করছে।
প্রধানমন্ত্রী জন আরোগ্য যোজনা অনুযায়ী পরিবার পিছু ৫ লক্ষ টাকা দেওয়ার ব্যবস্থা করা হয়েছে। এ পর্যন্ত ১০.৭৪ কোটি দরিদ্র পরিবার এর আওতায় এসেছেন।
আজ লোকসভায় এক লিখিত প্রশ্নের জবাবে কেন্দ্রীয় স্বাস্থ্য প্রতিমন্ত্রী শ্রী অশ্বিনীকুমার চৌবে এই তথ্য জানিয়েছেন।
কেন্দ্রীয়মন্ত্রিসভা
১৪,৯০৩ কোটি টাকা ব্যয়ে ডিজিটাল ইন্ডিয়া কর্মসূচির সম্প্রসারণে কেন্দ্রীয় মন্ত্রিসভার অনুমোদন
নতুন দিল্লি, ১৬ আগস্ট, ২০২৩
নাগরিকদের ডিজিটাল পরিষেবা প্রদানের লক্ষ্যে ২০১৫ সালের ১ জুলাই, ডিজিটাল ইন্ডিয়া কর্মসূচির সূচনা হয়েছিল। এই কর্মসূচি বিপুল সাফল্য অর্জন করেছে।
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ ডিজিটাল ইন্ডিয়া কর্মসূচি সম্প্রসারণের অনুমোদন দিয়েছে। এজন্য ব্যয় হবে ১৪,৯০৩ কোটি টাকা।
এর বৈশিষ্ট্যগুলি হল :
• ফিউচার স্কিলস প্রাইম প্রোগ্রামের আওতায় ৬ লক্ষ ২৫ হাজার তথ্য প্রযুক্তি পেশাদারের দক্ষতার ঘষামাজা ও উন্নয়ন ঘটানো;
• তথ্য সুরক্ষা ও শিক্ষা সচেতনতা  কর্মসূচির আওতায় ২ লক্ষ ৬৫ হাজার ব্যক্তিকে তথ্য সুরক্ষার প্রশিক্ষণ;
• ইউনিফায়েড মোবাইল অ্যাপ্লিকেশন ফর নিউ এজ গভর্ন্যান্স – উমঙ্গ অ্যাপ/প্ল্যাটফর্মে ৫৪০টি অতিরিক্ত পরিষেবার ব্যবস্থা। বর্তমানে এই প্ল্যাটফর্ম থেকে ১ হাজার ৭০০-রও বেশি পরিষেবা পাওয়া যায়;
• ন্যাশনাল সুপার কম্পিউটার মিশনের আওতায় বর্তমানের ১৮টির সঙ্গে আরও ৯টি সুপার কম্পিউটার যুক্ত করা হবে;
• কৃত্রিম মেধার প্রয়োগে সক্ষম বহুভাষিক অনুবাদ হাতিয়ার ভাষিণী বর্তমানে ১০টি ভাষায় কাজ করে। এটি অষ্টম তপশিলের অন্তর্ভুক্ত ২২টি ভাষার সবকটিতেই প্রয়োগ করা হবে;
• ১,৭৮৭টি শিক্ষা প্রতিষ্ঠানের মধ্যে সংযোগসাধনকারী জাতীয় জ্ঞান নেটওয়ার্কের আধুনিকীকরণ;
• ডিজিলকারের আওতায় ডিজিটাল ডকুমেন্ট যাচাইকরণের সুবিধা এবার থেকে এমএসএমই ও অন্য সংস্থাগুলিও পাবে;
• দ্বিতীয় ও তৃতীয় পর্যায়ের শহরগুলিতে ১,২০০টি স্টার্ট আপ-কে সহায়তা দেওয়া হবে;
• স্বাস্থ্য, কৃষি এবং সুস্থিত শহর নিয়ে কৃত্রিম মেধাভিত্তিক তিনটি উৎকর্ষ কেন্দ্র স্থাপন করা হবে;
• ১২ কোটি কলেজ পড়ুয়ার জন্য সাইবার সচেতনতা কোর্স;
• সাইবার সুরক্ষার ক্ষেত্রে বেশ কিছু নতুন প্রয়াস। এর মধ্যে এসংক্রান্ত বিভিন্ন হাতিয়ারের উন্নয়ন এবং জাতীয় সাইবার সমন্বয় কেন্দ্রের সঙ্গে ২০০টিরও বেশি সাইটের সংযুক্তিকরণ রয়েছে;
• আজকের ঘোষণাগুলি ভারতের ডিজিটাল অর্থনীতিকে উৎসাহ যোগাবে, পরিষেবাগুলিকে ডিজিটাল মাধ্যমের নাগালের মধ্যে আনবে এবং ভারতের তথ্য প্রযুক্তি ও বৈদ্যুতিন ক্ষেত্রকে সহায়তা করবে।
AC/SD/SKD
(
প্রধানমন্ত্রীরদপ্তর
সুস্থ থাকার জন্য যোগ ব্যায়াম ভালো অভ্যাস, এমনকি কর্মক্ষেত্রেও তা করা যেতে পারে : প্রধানমন্ত্রী
নয়াদিল্লি, ১৫ মার্চ, ২০২৩
কাজের অতিরিক্ত চাপ এবং একটানা বসে কাজ করা ও জীবনযাপন সংক্রান্ত চ্যালেঞ্জ মোকাবিলায় প্রধানমন্ত্রী শ্রী নরেন্দ্র মোদী সকলকে কর্মক্ষেত্রে বিরতির সময় যোগাভ্যাস করতে উৎসাহ দিয়েছেন।
কেন্দ্রীয় আয়ুষ মন্ত্রী শ্রী সর্বানন্দ সোনোওয়াল এক ট্যুইটে যোগাভ্যাসের ক্ষেত্রে জন অংশীদারিত্ব বিশেষ করে কর্পোরেট ক্ষেত্রে অতি ব্যস্ত মানুষজনকে ‘ওয়াই ব্রেক’ যোগাভ্যাসে উৎসাহিত করতে এক মিনিটের একটি ভিডিও ভাগ করে নিয়েছেন। এই ভিডিওর জবাবে প্রধানমন্ত্রী তাঁর ট্যুইটে বলেন;
“অত্যাধিক কাজের চাপ এবং জীবনযাপন সংক্রান্ত চ্যালেঞ্জ মোকাবিলায় যোগাভ্যাস বিশেষ গুরুত্বপূর্ণ। সুস্থ থাকতে যোগ ব্যায়াম করা গুরুত্বপূর্ণ। এমনকি কর্মক্ষেত্রেও তা করতে পারেন।”
PG/PM/NS
(
স্বাস্থ্যওপরিবারকল্যাণমন্ত্রক
ভারতে সুস্পষ্টভাবে করোনায় আক্রান্তের সংখ্যা আরো কমে ৪.৮ লক্ষ
দৈনিক সুস্থতার সংখ্যা দৈনিক আক্রান্তের সংখ্যকে ছাপিয়ে গেছে, সুস্থতার হার আরো বেড়ে ৯৩ শতাংশের বেশি
নতুন দিল্লি, ১৪ নভেম্বর, ২০২০
পর পর ৪ দিন সুস্পষ্টভাবে করোনায় আক্রান্তের সংখ্যা ৫ লক্ষের নিচে রয়েছে। ভারতে আজ সুস্পষ্টভাবে করোনায় আক্রান্তের সংখ্যা ৪ লক্ষ ৮০ হাজার ৭১৯। মোট আক্রান্তের তুলনায় সুস্পষ্টভাবে করোনায় আক্রান্তের সংখ্যা কমে হয়েছে ৫.৪৮ শতাংশ।
দেশে গত ২৪ ঘন্টায় আরোগ্যলাভ সংখ্যা আক্রান্তের সংখ্যাকে ছাপিয়ে গেছে। এই প্রবণতা অব্যাহত থেকে গত ২৪ ঘন্টায় নতুন করে আক্রান্ত হয়েছেন ৪৪,৬৮৪ জন। অন্যদিকে, সুস্থ হয়েছেন ৪৭,৯৯২ জন।
সাধারণ মানুষের মধ্যে কোভিড আদর্শ আচরণ অনুসরণ করার দরুণ নতুন আক্রান্তের সংখ্যা লাগাতার কমছে। সেই সঙ্গে রাজ্য ও কেন্দ্রশাসিত অঞ্চলগুলির কার্যকর পরিকল্পনা গ্রহণের ফলে সংক্রমণ প্রতিহত করা সম্ভব হচ্ছে। দেশে গত ৫ সপ্তাহ ধরে দৈনিক আক্রান্তের সংখ্যায় নিম্নমুখী প্রবণতা লক্ষ্য করা যাচ্ছে।
আক্রান্তের সংখ্যা ক্রমশ নিম্নমুখী হওয়ার ফলে দেশে আজ সুস্থতার হার বেড়ে হয়েছে ৯৩.০৫ শতাংশ। অন্যদিকে, মোট সুস্থতার সংখ্যা ৮১ লক্ষ ৬৩ হাজার ৫৭২। সুস্থতার সংখ্যা এবং সুস্পষ্টভাবে করোনায় আক্রান্তের সংখ্যার মধ্যে ফারাক ক্রমশ বাড়ছে। বর্তমানে এই ফারাক বেড়ে হয়েছে, ৭৬ লক্ষ ৮২ হাজার ৮৫৩।
সদ্য আরোগ্যলাভকারীদের ৭৫.৩৮ শতাংশই ১০টি রাজ্য / কেন্দ্রশাসিত অঞ্চল থেকে। গত ২৪ ঘন্টায় দিল্লি থেকে সর্বাধিক ৬৪৯৮ জন করোনা মুক্ত হয়েছেন। কেরালা থেকে সুস্থ হয়েছেন ৬২০১ জন এবং মহারাষ্ট্র থেকে ৪৫৪৩ জন।
নতুন করে করোনায় আক্রান্তদের ৭৬.৩৮ শতাংশই ১০টি রাজ্য / কেন্দ্রশাসিত অঞ্চল থেকে। দিল্লি থেকে একদিনেই সর্বাধিক ৭৮০২ জন করোনায় আক্রান্ত হয়েছেন। অন্যদিকে কেরালা থেকে গত ২৪ ঘন্টায় আক্রান্ত হয়েছেন ৫৮০৪ জন এবং মহারাষ্ট্র থেকে ৪১৩২ জন।
দেশে গত ২৪ ঘন্টায় করোনা জনিত কারণে ৫২০ জনের মৃত্যু হয়েছে। এর মধ্যে ৭৯.২৩ শতাংশের মৃত্যু হয়েছে ১০টি রাজ্য / কেন্দ্রশাসিত অঞ্চল থেকে। সর্বাধিক ১২৭ জনের মৃত্যু হয়েছে মহারাষ্ট্রে। দিল্লি থেকে মারা গেছেন ৯১ জন এবং পশ্চিমবঙ্গ থেকে ৫১ জন।